346 FREDERIKSHAAB DISTRIKT 
Kryolitten udvindes i et aabent Brud, der er ca. 180 m langt, 65 m bredt i 
den vestlige, 28 m 1 den østlige Halvdel og 50 m dybt (Fig. 7). 
Driften er meget simpel. Kryolitten løsnes ved Sprængning i Bænke paa 
ca. 3 m's Bredde, og idet man gaar ovenfra nedad, styrtes de løssprængte Blokke 
ned i Bunden af Bruddet. Her sorteres den løseligt, trilles paa Skinnevogne 
hen til en Elevator og fra denne videre til et ved Opfyldning i Fjorden indvundet 
Terræn, hvor den sorteres i 3 Kvaliteter og stables meget omhyggeligt, da Op- 
maalingen af disse Stabler danner Grundlaget for Afgiften til Staten. 6 Minører, 
forsynet med et tilsvarende Antal Minebor, er til Stadighed beskæftiget med 
Boring og Sprængning, men foruden disse findes 4 Rebstigemænd, der har det 
Hverv at holde Væggen ren for at hindre Nedstyrtning af løse Blokke fra Væg- 
gen, der i stærk Varme er tilbøjelig til at »skalle«. Blokke af denne Art løsnes der- 
for helt og styrtes ned eller »dapses« ved Hjælp af Jernbolte til Væggen. Trods 
al mulig Omhu sker der dog Ulykkestilfælde, foraarsaget ved Nedstyrtning 
af Stumper fra Væggen. Driften er i Aarenes Løb blevet besvierligere, dels paa 
Grund af den store Dybde, hvori der nu arbejdes, dels som Folge af, at den Skal 
af Graasten og Porfyr, der dækker Kryolitmassen, bliver tykkere, efterhaanden 
som man trænger mere ud til Siderne. Hertil kommer, at den faste Væg mellem 
Bruddet og Fjorden er ganske smal og fuld af Revner, hvorigennem Havvandet 
trænger ind 1 Minen, som derfor til Stadighed maa lænses, hvilket sker ved Hjælp 
af 4 store Damppumper. Efter et omfattende og kostbart Arbejde, der afslut- 
tedes i 1919, synes det dog at være lykkedes at stoppe Tillobet, i hvert Fald del- 
vis, ved at grave dybt ned i Væggen og i den mægtige Udgravning at opføre en 
svær Ler- og Cementmur. 
HANDEL 
BESEJLING OG ADMINISTRATION 
Handel. Indhandlingen af grønlandske Produkter og Udhandlingen af evropæi- 
ske Varer foregaar ved Kolonistedet samt ved Udstederne Avigait, Narssalik 
og Arsuk. Den daglige Handelstid er af samme Varighed som i de andre Koloni- 
distrikter. 
Produktionen er omtalt foran, og det samme gælder til Dels Udhandlingen, 
der i Aarene 1917—19 gennemsnitlig beløb sig til 37808 Kr. aarlig, fordelt paa 
folgende Varesorter: Proviant 10747 Kr., Skyderekvisitter 2870 Kr., Urtekram 
9109 Kr., Manufakturvarer 7552 Kr., Isenkram og Værktøj 959 Kr., Tobak 3073 
Kr., Trævarer 1224 Kr., Rebslagervarer 292 Kr. og andre Varesorter 1982 Kr. 
Besejling. Udstederne besejles i Sommermaanederne fra midt i April til hen 
imod November ved Hjælp af Motorgalease »Erik Rode«, der laster 200 Tdr., og 
Dæksbaaden »Haabet« (70 Tdr.). I 1918 blev der foretaget 12 Togter til Udstederne. 
Koloniens Besejling foregaar med et af Handelens Sejlskibe paa 1ste Rejse, 
samt med S/S Godthaab, 1ste Rejse. Men under Verdenskrigen har Sejlskibene 
i Almindelighed kun udført en enkelt Rejse til Nordgrønland, og Koloniens For- 
